

LIETUVOS RESPUBLIKOS SUSISIEKIMO MINISTRAS

ĮSAKYMAS
DĖL LIETUVOS RESPUBLIKOS SUSISIEKIMO MINISTRO 2012 M. SAUSIO 27 D. ĮSAKYMO NR. 3-80 „DĖL KELEIVIŲ VEŽIMO UŽ ATLYGĮ LENGVAISIAIS AUTOMOBILIAIS PAGAL UŽSAKYMĄ IR LENGVAISIAIS AUTOMOBILIAIS TAKSI TAISYKLIŲ PATVIRTINIMO“ PAKEITIMO

2026 m. balandžio 15 d. Nr. 3-179
Vilnius


. P a k e i č i u Keleivių vežimo už atlygį lengvaisiais automobiliais pagal užsakymą ir lengvaisiais automobiliais taksi taisykles, patvirtintas Lietuvos Respublikos susisiekimo ministro 2012 m. sausio 27 d. įsakymu Nr. 3-80 „Dėl Keleivių vežimo už atlygį lengvaisiais automobiliais pagal užsakymą ir lengvaisiais automobiliais taksi taisyklių patvirtinimo“:
. Pakeičiu 35 punktą ir jį išdėstau taip:
„. Transporto priemonės salone leidžiama vežtis šunis su antsnukiais, kitus gyvūnus augintinius atitinkamoje taroje, daiktus, kurie neriboja vairuotojo matomumo, išskyrus Taisyklių 36.2 papunktyje išvardytas medžiagas ar daiktus. Gyvūnų augintinių savininkai privalo turėti užtiesalą sėdynėms uždengti. Šunų savininkai privalo turėti dokumentus, kuriuose nurodoma šuns sveikatos būklė ir skiepų žymos.“
. Papildau 351 punktu:
„. Draudžiama atsisakyti vežti asmenį su negalia kartu su šunimi pagalbininku arba šuns pagalbininko rengėją su būsimu šunimi pagalbininku (toliau – šuo pagalbininkas (mokinys) šuns praktinio rengimo metu. Šunims pagalbininkams ir šunims pagalbininkams (mokiniams) netaikoma Taisyklių 35 punkte numatyta prievolė dėl antsnukio, dokumentų, kuriuose nurodoma šuns sveikatos būklė ir skiepų žymos, taip pat užtiesalo sėdynėms uždengti, jei šuo kelionės metu važiuoja transporto priemonės salone ant grindų. Asmuo su negalia privalo turėti šuns pagalbininko statusą patvirtinantį dokumentą (ar jo kopiją), o šuns pagalbininko rengėjas privalo turėti šuns pagalbininko (mokinio) statusą patvirtinantį dokumentą (ar jo kopiją).“
. N u s t a t a u, kad šio įsakymo 1.2 papunktis įsigalioja 2026 m. gegužės 1 d.

